Diit 129
Pal kɛ kui̱ juɔ̱c ji̱ tɛ̈r I-thɛ-rɛl
(Dit mi la kiɛtkɛ ɛ nɛy tëë la wä kä Jɛ-ru-tha-lɛm mi wäkɛ timni runä la̱t thi̱n)
1
“Cikɛ ɣä moc rik ti ŋuan
ni ŋuɛɛtädä.”
Ɛ I-thɛ-rɛl lat mɛmɛ i̱,
2
“Cikɛ ɣä moc rik ti ŋuan
ni ŋuɛɛtädä,
duundɛ ɣöö /ken kɛ ɣä
luäŋ kɛ tiëm.
3
Ce̱tnikɛ min ca puur bɛɛl
piny a to̱o̱k,
kɛn cikɛ jɔkdä to̱k,
cikɛ jɔkdä moc buɔ̱ɔ̱t ti di̱t.”
4
Kä Kuoth Nhial ɛ gua̱n cuŋni,
cɛ ɣä lony kä kɛn
ji̱ nyuɔɔni.
5
Ɛ nɛy diaal tin lökɛ Dha-yɔn
luɔckɛ jɔk kɛ pöc.
6
Ɛ kɛ ku ce̱tnikɛ juaac ti ci
do̱n wi̱i̱ duëël,
tin la waŋ ɛ /kenkɛ ni piith,
7
tin /ca te̱t ŋeerä dëë thiäŋ
kiɛ dëë wuɔ̱ɔ̱k raam in
dolkɛ thiäŋ.
8
Kä ɛ nɛy tin wä kɛ jɛn
gua̱a̱th ɛmɔ /ci wee i̱,
“Ɛ puɔ̱th Kuɔth Nhial tekɛ yɛ!
Kɔn puɔthkɔ yɛ kɛ ciöt Kuɔth Nhial!”
